CELEX: 31992R1996
Language: el
Date: 1992-07-15 00:00:00
Title: Κανονισμός (ΕΟΚ) αριθ. 1996/92 της Επιτροπής της 15ης Ιουλίου 1992 περί τροποποιήσεως του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού

Avis juridique important

|

31992R1996

Κανονισμός (ΕΟΚ) αριθ. 1996/92 της Επιτροπής της 15ης Ιουλίου 1992 περί τροποποιήσεως του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού  

Επίσημη Εφημερίδα αριθ. L 199 της 18/07/1992 σ. 0018 - 0019 Φινλανδική ειδική έκδοση: Κεφάλαιο 3 τόμος 43 σ. 0112  Σουηδική ειδική έκδοση: Κεφάλαιο 3 τόμος 43 σ. 0112 

ΚΑΝΟΝΙΣΜΟΣ (ΕΟΚ) αριθ. 1996/92 ΤΗΣ ΕΠΙΤΡΟΠΗΣ  της 15ης Ιουλίου 1992  περί τροποποιήσεως του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1720/91 (2), και ιδίως το άρθρο 35α,  Εκτιμώντας:  ότι, με δεδομένη την κτηθείσα πείρα, αποδεικνύονται αναγκαίες ορισμένες προσαρμογές της μεθόδου προσδιορισμού της τριλινολεΐνης που προβλέπονται στον κανονισμό (ΕΟΚ) αριθ. 2568/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ)  αριθ. 1683/92 (4)- ότι πρέπει συνεπώς να τροποποιηθεί ο κανονισμός (ΕΟΚ) αριθ. 2568/91-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα VIII του κανονισμού (ΕΟΚ) αριθ. 2568/91 τροποποιείται σύμφωνα με το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 162 της 26. 6. 1991, σ. 27. (3) ΕΕ αριθ. L 248 της 5. 9. 1991, σ. 1. (4) ΕΕ αριθ. L 176 της 30. 6. 1992, σ. 27.    ΠΑΡΑΡΤΗΜΑ  Στο παράρτημα VIII του κανονισμού (ΕΟΚ) αριθ. 2568/91 προστίθεται η ακόλουθη σημείωση 5.  "Σημείωση 5: σε ό,τι αφορά τα ακατέργαστα πυρηνέλαια, για να ληφθεί σαφής διαχωρισμός της κορυφής της τριλινολεΐνης από τις γειτονικές κορυφές, πρέπει προηγουμένως να καθαρίζεται το ελαιόλαδο σύμφωνα με το σημείο 6.2 του παραρτήματος VII, ή εναλλακτικώς  με τον εξής τρόπο:  αφήνονται να απορροφηθούν 200 μl ελαιολάδου, χωρίς να αραιωθούν, σε στήλη διοξειδίου του πυριτίου για χρωματογραφία υγρού-στερεού (τύπου SEP PAK silica carriage-waters αριθμός 51 900).  Τα τριγλυκερίδια εκλούονται με 20 ml άνυδρου εξανίου για υψηλής αποδόσεως υγρή χρωματογραφία (ΥΑΥΧ).  Το προϊόν της έκλουσης ξηραίνεται σε ρεύμα αζώτου και παραλαμβάνει σε ισοπροπανόλη ή ακετόνη (5ml). Εκχέονται 10-20 μl σε ΥΑΥΧ. Για τις δύο μεθόδους καθαρισμού, πρέπει να ελέγχεται η περιεκτικότητα του ελαιολάδου σε λιπαρά οξέα ώστε να είναι η ίδια πριν  και μετά τον καθαρισμό. Αν η περιεκτικότητα είναι διαφορετική πρέπει να μειώσουμε προοδευτικά την ποσότητα του χρησιμοποιουμένου απορροφητικού υλικού."